
	ПРЕДЛОГ                         Број: 02 - __________                                                                                                 П Р Е Д Л О Г
_______ 2025 година
С к о п ј е

ЗАПИСНИК
од Седумнаесеттата седница на Управниот одбор на
Фондот за здравствено осигурување на Република Северна Македонија,
одржана на 19 ноември 2025 година со почеток во 12,00 часот 
во просториите на Фондот 

Присутни членови на Управниот одбор:
· [bookmark: _Hlk184113351][bookmark: _Hlk100059169]Дритан Даути -  претставник од Министерството за здравство –  претседател;
· Ирена Петковски - претставник од Министерството за финансии – заменик претседал;
· [bookmark: _Hlk188953232]д-р Димитар Димитриевски – претставник од здружението на пензионерите – член;
· Маја Чемерикиќ Велковска – претставник од Организацијата на потрошувачи – член;
· проф. Д-р Калина Гривчева Старделова – претставник од Лекарската, Фармацевтската и Стоматолошката комора на Македонија;
· Трпе Деаноски- претставник од Сојузот на синдикатите на Македонија – член;
· Бранко Азески – претставник од Сојуз на стопански комори на Македонија. Во работата на седницата учествуваше преку конференциска врска.

[bookmark: _Hlk177543659]Присутни од ФЗОРСМ:
· Сашо Клековски, ВД Директор на ФЗОРСМ;
· Бранко Аџигогов, ВД Директор на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;
· Мелиха Рахим, со задолжение републички контролор – инспектор, во својство на записничар.

Седницата ја отвори и водеше претседателот Дритан Даути. На почетокот утврди дека се присутни  сите членови на Управниот одбор, со тоа што Бранко Азески беше вклучен преку конференциска врска. Со тоа условите за полноважно работење и одлучување  на Управниот одбор се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д
[bookmark: _Hlk214974651]
· Усвојување на записникот од Петнаесеттата седница на Управниот одбор одржана на 31 јули 2025 година;
· Усвојување на записникот од Шеснаесеттата седница на Управниот одбор одржана на 1 август 2025 година;

1. [bookmark: _Hlk161644419]Предлог за донесување Правилник за изменување и дополнување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита;
2. Предлог за донесување Правилник за изменување на Правилникот за овластувањата и начинот на работа на контролата на Фондот за здравствено осигурување;
3. Предлог за донесување Правилник за техничките и организациските мерки за безбедност и заштита на обработката на личните податоци во Фондот за здравствено осигурување на Република Северна Македонија;
4. Предлог за донесување Правилник за изменување и дополнување на Правилникот за начинот на користење, пристап, издавање, чување и заштита на податоците од информациониот систем на ФЗОМ достапни на ВЕБ порталот и ДСГ групер;
5. Предлог за донесување Правилник за дополнување на Правилникот за содржината и начинот на остварувањето на правата и обврските од задолжителното здравствено осигурување;
6. Предлог за донесување Правилник за изменување и дополнување на Правилникот за начинот на користење на здравствени услуги на осигурените лица во странство;
7. Предлог за донесување Одлука за изменување и дополнување на Одлуката за утврдување на обрасците предвидени во Правилникот за содржината и начинот на остварување на правата и обврските од задолжителното здравствено осигурување;
8. Предлог за донесување Одлука за изменување и дополнување на Одлуката за утврдување на обрасците предвидени во Правилникот за начинот на користење на здравствени услуги на осигурените лица во странство; 
9. Предлог за укинување на пакети на здравствени услуги;
10. Предлог за утврдување на референтни цени на здравствени услуги;
11. Разгледување на барањaта од ПЗУ Аптека „Медикафарм“ од Штип, ПЗУ Аптека „Радо лек“ од Штип и од ПЗУ Аптека „Софија“ од Штип;
12. Предлог за донесување Одлука за склучување на договор за издавање  ортопедски и други помагала и Одлука за склучување анекс на договори за издавање  ортопедски и други помагала;
13. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година; 
14. Предлог за донесување Одлука за изменување на Одлуката за утврдување на вкупниот договорен надоместок на Универзитет „Св. Кирил и Методиј“- Медицински факултет - Скопје за  здравствени услуги во специјалистичко –  консултативна здравствена заштита во 2025 година
15. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2025 година;
16. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година;
17. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година;
18. [bookmark: _Hlk214367664]Разгледување на Годишен извештај од финансиски контроли на јавни здравствени установи за периодот од 1.1.2024 до 31.12.2024 година;
19. Предлог за донесување на Правилник за дополнување на Правилникот за критериумите за склучување договори и начинот на плаќање на здравствените услуги на приватните здравствени установи кои вршат болничка здравствена заштита;
20. Предлог за донесување на Правилник за изменување и дополнување на Правилникот за утврдување начин и методологија за утврдување цени на ортопедски и други помагала;
21. Предлог за донесување на Одлука за определување на месечен надоместок за работата на членовите на Управниот одбор на Фондот за здравствено осигурување на Република Северна Македонија;
22. Разно.

По изложувањето на предлог дневниот ред, претседателот праша дали има и други предлози за дневниот ред на денешната седница.

Директорите информираа дека се подготвени уште три предлози и тоа Предлог за изменување на Одлуката за утврдување на договорен надоместок за Македонската академија на науките и уметностите (МАНУ) за лабораториски услуги  од областа на молекуларната биологија и генетско инженерство во РСМ во 2025 година, Предлог за измена на договорниот надоместок за 2025 година за здравствените установи кои вршат медицинска рехабилитација како продолжено болничко лекување (бањи)  и Предлог – заклучок за пренамена на условен надоместок за ЈЗУ УК за детски болести.

Дополнително, Христо Трповски информираше дека материјалот за точката 5 од предлог дневниот ред се уште не е подготвен и истиот ќе се разгледа на некоја од наредните седници на Управниот одбор. Потоа Трпе Деаноски побара точката 18 од предлог дневниот ред да се одложи за друга седница поради обемноста на подготвениот материјал.

Предлозите беа едногласно прифатени, по што за Седумнаесетта седница на Управниот одбор на Фондот за здравствено осигурување на Република Северна Македонија  едногласно се усвои следниот

Д Н Е В Е Н  Р Е Д

· Усвојување на записникот од Петнаесеттата седница на Управниот одбор одржана на 31 јули 2025 година;
· Усвојување на записникот од Шеснаесеттата седница на Управниот одбор одржана на 1 август 2025 година;

1. [bookmark: _Hlk215054057]Предлог за донесување Правилник за изменување и дополнување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита;
2. Предлог за донесување Правилник за изменување на Правилникот за овластувањата и начинот на работа на контролата на Фондот за здравствено осигурување;
3. Предлог за донесување Правилник за техничките и организациските мерки за безбедност и заштита на обработката на личните податоци во Фондот за здравствено осигурување на Република Северна Македонија;
4. Предлог за донесување Правилник за изменување и дополнување на Правилникот за начинот на користење, пристап, издавање, чување и заштита на податоците од информациониот систем на ФЗОМ достапни на ВЕБ порталот и ДСГ групер;
5. Предлог за донесување Правилник за изменување и дополнување на Правилникот за начинот на користење на здравствени услуги на осигурените лица во странство;
6. Предлог за донесување Одлука за изменување и дополнување на Одлуката за утврдување на обрасците предвидени во Правилникот за содржината и начинот на остварување на правата и обврските од задолжителното здравствено осигурување;
7. Предлог за донесување Одлука за изменување и дополнување на Одлуката за утврдување на обрасците предвидени во Правилникот за начинот на користење на здравствени услуги на осигурените лица во странство; 
8. Предлог за укинување на пакети на здравствени услуги;
9. [bookmark: _Hlk215144391]Предлог за утврдување на референтни цени на здравствени услуги;
10. Разгледување на барањaта од ПЗУ Аптека „Медикафарм“ од Штип, ПЗУ Аптека „Радо лек“ од Штип и од ПЗУ Аптека „Софија“ од Штип;
11. Предлог за донесување Одлука за склучување на договор за издавање  ортопедски и други помагала и Одлука за склучување анекс на договори за издавање  ортопедски и други помагала;
12. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година; 
13. Предлог за донесување Одлука за изменување на Одлуката за утврдување на вкупниот договорен надоместок на Универзитет „Св. Кирил и Методиј“- Медицински факултет - Скопје за  здравствени услуги во специјалистичко –  консултативна здравствена заштита во 2025 година;
14. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2025 година;
15. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година;
16. [bookmark: _Hlk215743188]Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година;
17. Предлог за донесување на Правилник за дополнување на Правилникот за критериумите за склучување договори и начинот на плаќање на здравствените услуги на приватните здравствени установи кои вршат болничка здравствена заштита;
18. Предлог за донесување на Правилник за изменување и дополнување на Правилникот за утврдување начин и методологија за утврдување цени на ортопедски и други помагала;
19. Предлог за донесување на Одлука за определување на месечен надоместок за работата на членовите на Управниот одбор на Фондот за здравствено осигурување на Република Северна Македонија;
20. Предлог за изменување на Одлуката за утврдување на договорен надоместок за Македонската академија на науките и уметностите (МАНУ) за лабораториски услуги  од областа на молекуларната биологија и генетско инженерство во РСМ во 2025 година;
21. Предлог за измена на договорниот надоместок за 2025 година за здравствените установи кои вршат медицинска рехабилитација како продолжено болничко лекување (бањи);
22. Предлог – заклучок за пренамена на условен надоместок за ЈЗУ УК за детски болести;
23. Разно.

Потоа се поделија дополнителните материјали и се пристапи кон разгледување на точките на дневниот ред.

· Усвојување на записникот од Петнаесеттата седница на Управниот одбор одржана на 31 јули 2025 година;
· [bookmark: _Hlk215053780]Усвојување на записникот од Шеснаесеттата седница на Управниот одбор одржана на 1 август 2025 година;

Управниот одбор едногласно и без забелешки ги усвои записниците од Петнаесеттата и Шеснаесеттата седница на Управниот одбор.

ТОЧКА 1 - Предлог за донесување Правилник за изменување и дополнување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита.

Директорот Бранко Аџигогов ги информираше членовите на Управниот одбор дека со овие измени на Правилникот се прави усогласување со законските измени на Законот за здравствено осигурување, објавен во Службен весник на РСМ бр.144/2025 со кои се утврдува дека правото на биомедицинско потпомогнато оплодување на товар  на Фондот  е до шестиот обид за оплодување, наместо до трет обид.

По даденото објаснување, Управниот одбор го прифати предлогот и едногласно го донесе предложениот 

Правилник 
за изменување и дополнување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита

со кој се утврдува бројот на обиди за биомедицинско потпомогнато оплодување на товар на Фондот и се врши усогласување со Законот за здравствено осигурување.

ТОЧКА 2 - Предлог за донесување Правилник за изменување на Правилникот за овластувањата и начинот на работа на контролата на Фондот за здравствено осигурување.

Директорот Бранко Аџигогов го нагласи проблемот со доставата на Известувањата за изречена договорна казна или еднострано раскинување на договорот по пошта, пришто здравствените установи или воопшто не ги добивале известувањата од Комисијата за оценување на услови за изрекување на договорна казна или добивале повеќе известувања во еден ден, со што имало ситуации кога казните се триплирале, а доаѓало и до раскинување на договорот кој го имаат склучено со Фондот., поради ненавремено доставени приговори од здравствените установи. Со измените на Правилникот известувањата од Комисијата нема повеќе да се испраќаат по пошта преку подрачните служби на Фондот до здравствените установи, туку истите ќе се испраќаат во електронска форма потпишани со квалификуван дигитален сертификат од претседателот на Комисијата и истото ќе се смета за уредна достава. На овој начин ќе се овозможи сигурна, ефикасна и побрза достава на известувањата, со што целиот процес ќе биде поефикасен и поекспедитивен. 

По даденото објаснување, Управниот одбор го прифати предлогот и едногласно го донесе предложениот

Правилник
за изменување на Правилникот за овластувањата и начинот на работа на контролата на Фондот за здравствено осигурување

со кој се уредува начинот на известување на здравствените установи кои имаат склучен договор со Фондот за здрваствено осигурување во врска со изречените одлуки на Комисијата за оценување на услови за изрекување на договорна казна.

ТОЧКА 3 - Предлог за донесување Правилник за техничките и организациските мерки за безбедност и заштита на обработката на личните податоци во Фондот за здравствено осигурување на Република Северна Македонија.

Директорот Бранко Аџигогов објасни дека Фондот го има овој правилник од 2011 година, но истиот се носи со цел усогласување и ревидирање на постојните правила и прописи на Фондот во областа на заштитата и безбедноста при обработката на личните податоци, како и усогласување во согласност со одредбите од Законот за заштита на личните податоци од 2020 година и врз основа на новиот Правилник за безбедност на обработка на личните податоци од 2024 година, донесен од страна на Агенцијата за заштита на личните податоци. Директорот Аџигогов истакна дека со донесување на овој Правилник, Фондот ќе има пристап до централниот регистар  на население кој се води во електронска форма во Министерството за дигитална трансформација.

Директорот Сашо Клековски истакна  дека донесувањето на овој Правилник е предуслов за е-услугите на Фондот да се поврзат со  Министерството за дигитална трансформација.

По даденото објаснување, Управниот одбор го прифати предлогот и едногласно го донесе предложениот

Правилник
за техничките и организациските мерки за безбедност и заштита на обработката на личните податоци во Фондот за здравствено осигурување на Република Северна Македонија

со кој се врши усогласување и ревидирање на постојните правила и прописи на Фондот за здравствено осигурување во областа на заштитата и безбедноста при обработката на личните податоци.

Со донесување на овој Правилник престанува да важи Правилникот за техничките и организациските мерки за обезбедување тајност и заштита на обработката на личните податоци во Фондот за здравствено осигурување на Македонија, објавен во Службен весник на РМ бр.95/2011.

[bookmark: _Hlk215131408]ТОЧКА 4 - Предлог за донесување Правилник за изменување и дополнување на Правилникот за начинот на користење, пристап, издавање, чување и заштита на податоците од информациониот систем на ФЗОМ достапни на ВЕБ порталот и ДСГ групер.

[bookmark: _Hlk216178284]Директорот Бранко Аџигогов објасни дека по хакерскиот напад на Фондот во 2022 година, наместо поранешниот начин на физичко сместување на серверите на кои се инсталирани софтверски програми и базата на податоци од информациониот систем на Фондот во просториите на Фондот, се врши усогласување со начинот на чување во простории на оператор кој нуди највисоко ниво на физичка заштита на ваква опрема и истото треба да биде регулирано со овој подзаконски акт. Директорот Аџигогов истакна и дека со измената на овој Правилник се овозможува поврзување на Веб порталот на Фондот со националниот портал за електронски услуги – uslugi.gov.mk. Со поврзувањето со националниот портал за електронски услуги, сите корисници кои се веќе регистрирани на истиот, стануваат потенцијални корисници на услугите на Фондот по електронски пат, со што би се намалила потребата за посетување на подрачните служби заради добивање на услуги од Фондот. Со измените на овој правилник, Веб порталот на Фондот ќе стане достапен и за физички лица.

По даденото објаснување, Управниот одбор го прифати предлогот и едногласно го донесе предложениот

Правилник
за изменување и дополнување на Правилникот за начинот на користење, пристап, издавање, чување и заштита на податоците од информациониот систем на ФЗОМ достапни на ВЕБ порталот и ДСГ групер

со кој се врши усогласување со актуелниот начин на чување и заштита на серверите и податоците на Фондот и овозможување на поврзување на Веб порталот на Фондот со националниот портал за електронски услуги – uslugi.gov.mk.

ТОЧКА 5 - Предлог за донесување Правилник за изменување и дополнување на Правилникот за начинот на користење на здравствени услуги на осигурените лица во странство.

Директорот Бранко Аџигогов ги информираше членовите на Управниот одбор дека со овие измени на Правилникот се прави усогласување со законските измени на Законот за здравствено осигурување, објавен во Службен весник на РСМ бр.144/2025, во кој согласно дадените препораки од Државниот завод за ревизија се исклучува Второстепената лекарска комисија од учество во првостепената постапка за упатување на лекување во странство. Надлежноста на Второстепената лекарска комисија и понатаму ќе остане во жалбената постапка. На овој начин  Фондот ја поедноставува целата постапка и ги скратува роковите за донесување на решение бидејќи повеќе нема да има потреба Второстепената лекарска комисија да ги потврдува оценките и мислењата на Првостепената лекарска комисија, па така осигурените лица на побрз начин ќе го добијат правото на упатување за лекување во странство.

По даденото објаснување, Управниот одбор го прифати предлогот и едногласно го донесе предложениот

Правилник
за изменување и дополнување на Правилникот за начинот на користење на здравствени услуги на осигурените лица во странство

со кој се врши усогласување со Законот за здравствено осигурување кое се однесува на исклучување на Второстепената лекарска комисија од учество во првостепената постапка за упатување на лекување во странство.

ТОЧКА 6 - Предлог за донесување Одлука за изменување и дополнување на Одлуката за утврдување на обрасците предвидени во Правилникот за содржината и начинот на остварување на правата и обврските од задолжителното здравствено осигурување.

Директорот Бранко Аџигогов даде објаснување дека со оглед на тоа што осигурените лица правата од задолжителното здравствено осигурување ќе можат да ги остваруваат по електронски преку Националниот портал на електронски услуги - uslugi.gov.mk на Министерството за дигитална транформација, односно со новиот електронски начин на поднесување на барања за остварување на право за рефундација и боледување се јавува потребата од дополнување на соодветните обрасци со информација до осигурените лица дека доколку барањата ги поднеле по електронски пат, се согласни и решението да го преземат во електронска форма. Директорот истакна дека со електронскиот начин на поднесување на барањата се очекува постапките да бидат побрзи и поефикасни поради тоа што осигурените лица нема да имаат потреба од доаѓање на шалтерите во Подрачните служби на Фондот.

Маја Чемерикиќ Велковска предложи Фондот да ги извести осигурениците за можноста за користење на правата од задолжителното здравствено осигурување по електронски пат.

По даденото објаснување, Управниот одбор го прифати предлогот и едногласно донесе

Одлука
за изменување и дополнување на Одлуката за утврдување на обрасците предвидени во Правилникот за содржината и начинот на остварување на правата и обврските од задолжителното здравствено осигурување

со која се дополнуваат обрасците со информација за осигурените лица.

ТОЧКА 7 - Предлог за донесување Одлука за изменување и дополнување на Одлуката за утврдување на обрасците предвидени во Правилникот за начинот на користење на здравствени услуги на осигурените лица во странство.

Директорот Бранко Аџигогов наведе дека точката 7 е слична на точката 6, само се однесува на остварување на правата од задолжителното здравствено осигурување по електронски преку Националниот портал на електронски услуги - uslugi.gov.mk на Министерството за дигитална транформација за лекување во странство.

По даденото објаснување, Управниот одбор го прифати предлогот и едногласно донесе

Одлука
за изменување и дополнување на Одлуката за утврдување на обрасците предвидени во Правилникот за начинот на користење на здравствени услуги на осигурените лица во странство

со која се дополнуваат обрасците со информација за осигурените лица.

ТОЧКА 8 - Предлог за укинување на пакети на здравствени услуги.

Директорот Бранко Аџигогов образожи дека предлогот на Комисијата за утвдување на референтни цени на здравствени услуги е врз основа на доставено барање од ЈЗУ Универзитетска клиника за радиотерапија и онкологија за укинување на одредени пакети на здравствени услуги за радиотерапија, поради тоа што машината „Кобалт“ е надвор од употреба и демонтирана и овој вид на радиотерапија повеќе нема да се користи од страна на клиниката.

По даденото образложение, Управниот одбор го прифати предлогот и едногласно донесе

Одлука
за изменување на одлуката за утврдување на референтни цени за пакетите на завршени епизоди на лекување за специјалистичко – консултативна здравствена заштита – амбулантски

со која се укинуваат следните пакети на здравствени услуги за радиотерапија кои ги содржат сите сеанси на зрачна терапија во рамките на еден циклус:
· АЗТ 11 – Кобалт, еднократно зрачење
· АЗТ 12 – Кобалт, циклус на зрачења и
· АЗТ 13– Кобалт, циклус на зрачења за комплицирани случаи.

ТОЧКА 9 - Предлог за утврдување на референтни цени на здравствени услуги.

Директорот Сашо Клековски наведе дека оваа точка од дневниот ред се однесува на предлози на Комисијата за утврдување на референтни цени на здравствени услуги за утрврдување на референтни цени на здравствени услуги од специјалистичко – консултативна здравствена заштита по барања на ЈЗУ  Универзитетска клиника за инфективни болести и фебрилни состојби за утврдување на референтна цена на една здравствена услуга, ЈЗУ Универзитетски институт за клиничка биохемија за утврдување референтна цена на една здравствена услуга и Институт за претклиничка и клиничка фармакологија со токсикологија при Медицински факултет – Скопје за утврдување референтни цени на десет здравствени услуги како и барање од Институт за претклиничка и клиничка фармакологија со токсикологија при Медицински факултет – Скопје за ревидирање на референтна цена на постоечки пакет на здравствени услуги од болничка здравствена заштита: Болнички ден (за геронтологија).
Дополнително, директорот Клековски објасни дека Комисијата е составена од девет члена кои сами ги прават пресметките за референтните цени на здравствените услуги врз основа на доставените податоци од здравствените установи за трошоците за здравствената услуга и за истото нема референтни земји како по примерот за пресметување на референтните цени на лековите.

По даденото објаснување, Управниот одбор го прифати предлогот и едногласно донесе

Одлука
за изменување на Одлуката за утврдување на референтни цени во специјалистичко – консултативна здравствена заштита

со која се носи нов пакет на референтни цени на здравствени услуги од специјалистичко – консултативна здравствена заштита во дејноста здравствени услуги од областа на биохемиски анализи – лабораторија, се утврдува нова референтна цена на нова здравствена услуга од специјалистичко – консултативна здравствена заштита во дејноста клиничка биохемија и се утврдуваат референтни цени на нови здравствени услуги од специјалистичко – консултативна здравствена заштита во дејноста фармакологија.

и
Одлука
за изменување на Одлуката за утврдување на референтни цени за дневна болница и болнички ден во болничка здравствена заштита.

со која се ревидира референтната цена на потоечки пакет на здравствени услуги од болничка здравствена заштита: Болнички ден (за геронтологија).

ТОЧКА 10 - Разгледување на барањaта од ПЗУ Аптека „Медикафарм“ од Штип, ПЗУ Аптека „Радо лек“ од Штип и од ПЗУ Аптека „Софија“ од Штип.

Директорот Бранко Аџигогов појасни дека станува збор за барања на три аптеки од Штип за признавање на невалидни рецепти за месец март 2025 година. Истите се невалидни по автоматска системска контрола, а причина за невалидност е дека лекарот кој го пропишал рецептот нема активен договор со ФЗО и не е избран лекар на осигуреникот. Потоа, директорот наведе дека факсимилот на избраниот лекар кој ги пропишал рецептите кои се сега невалидни е навремено затворен од страна на Фондот по доставување на соодветна информација од ординацијата за затворање на истиот. Поради наведеното аптеките претрпуваат финансиска штета.

За оваа точка од дневниот ред Маја Чемерикиќ Велковска наведе дека овие состојби често се повторуваат поради лошо водење на евиденција за матичните лекари.
На ова, директорот Сашо Клековски се надоврза дека со новиот е – рецепт ќе се решат проблемите со невалидните рецепти од овој тип, бидејќи со самото креирање, односно валидирање на рецептот од страна на матичниот лекар се гарантира плаќање на истиот тој рецепт од страна на Фондот кон ПЗУ аптеката, доколку осигуреното лице го реализира рецептот. Директорот Клековски исто така информираше дека во тек е изработка на Правилник за е – рецепт и се чека одобрување на нов образец за е – рецепт од Министерството за дигитална трансформација.

По даденото објаснување и дискусијата, а врз основа на претходно подготвени работни материјали, Управниот одбор едногласо донесе 

Заклучок:
· Се прифаќаат барањата на ПЗУ аптека „Медикафарм“ – Штип, ПЗУ аптека „Радо лек“ – Штип и ПЗУ аптека „Софија“ – Штип
· Се задолжува стручната служба на Фондот да ги преземе потребните активности за прифаќање на рецептите за спорниот март 2025 година и исплата на истите кон аптеките.

ТОЧКА 11 - Предлог за донесување Одлука за склучување на договор за издавање  ортопедски и други помагала и Одлука за склучување анекс на договори за издавање  ортопедски и други помагала.

Директорот Бранко Аџигогов објасни дека сите нови ортопедски помагала мора да поминат низ т.н регистрација на ортопедско помагало, пред истото да биде пуштено во промет. Исто така, за веќе регистрирани ортопедски помагала, при истекот на решението за ставање во промет, при обнова на решението следува истата процедура бидејќи се сметаат за ново помагало.

По даденото објаснување, Управниот одбор го прифати предлогот и едногласно донесе

Одлука
за склучување на договор за издавање  ортопедски и други помагала
и
Одлука
за склучување анекс на договори за издавање  ортопедски и други помагала


ТОЧКА 12 - Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година

Директорот Сашо Клековски појасни пред членовите на Управниот одбор дека оваа точка од дневниот ред се однесува на измена на утврдените договорни надоместоци за 2025 година за 34 јавни здравствени установи. Фондот направи проценка за тоа како установите ќе ги трошат утврдените средства до крајот на 2025 година, при што кај одредени установи е направено оптимално кратење на буџетите согласно проценките на Фондот поради неискористување на средствата од утврдениот договорен надоместок за 2025 година, неискористување на средства од условен надоместок за лекови, како и поради промени кај приватните спцијализации, додека кај некои установи буџетот е зголемен согласно законската обврска за исплата на регрес за годишен одмор (К-15), исплата на плати за вработените, ангажирање на нови приватни специјализанти, ангажирање на доктори по општа медицина кои обавуваат шест месечна пробна работа и набавка на нови апарати.

Д-р Калина Гривчева Старделова го нагласи проблемот со бројот на гастроскопите на Универзитетската клиника за гастроентерохепатологија кои се само три на број и го нагласи истото како проблем при едукација на специјализантите.
Директорот Сашо Клековски истакна дека гастроскопијата и колоноскопијата се приоритет на Фондот, поради рана детекција на карцином на желудник и карцином на дебело црево.
Потоа најави уште кратења во буџетите на здравствените установи поради разликата во буџет и паричен тек, односно поради тоа што фактурите за месец декември се исплаќаат во јануари наредната година. Најави дека Фондот ќе има јасна и отворена комуникација со сите директори на јавните здравствени установи.

[bookmark: _Hlk215660610]По дадените објаснувања и дискусија, Управниот одбор го прифати предлогот и едногласно донесе

Одлука
за изменување на Одлуката за утврдување на вкупниот договорен надоместок на јавните здравствени установи за 2025 година

со која се изменија договорните надоместоци за 2025 година на триесет и четири јавни здравствени установи.

Во рамките на оваа точка се дискутираше и за усвојувањето на два предлог заклучока за пренамена на условните надоместоци, на ЈЗУ УИ за радиологија ЈЗУ УК за дерматологија.

По дискусијата, Управниот одбор ги прифати предлозите и едногласно ги донесе следните заклучоци:

Заклучок за условниот надоместок за 2025 година за ЈЗУ УИ за радиологија – Скопје:
· Се дозволува измена на бројот на услуги во рамките на важечкиот условен надоместок на ЈЗУ УИ за радиологија за 2025 година и тоа, за услугата РД 0614 од 30 на 50, а за услугите ХПА8 и ХПА9 од 50 на 30. 

и

Заклучок за условниот надоместок за 2025 година за ЈЗУ УК за дерматологија – Скопје: 
· Се одобрува ставање на дополнителен лек - ABROCITINIB во рамките на важечкиот условен надоместок на ЈЗУ УК за дерматологија – Скопје.

ТОЧКА 13 - Предлог за донесување Одлука за изменување на Одлуката за утврдување на вкупниот договорен надоместок на Универзитет „Св. Кирил и Методиј“- Медицински факултет - Скопје за  здравствени услуги во специјалистичко –  консултативна здравствена заштита во 2025 година

Директорот Бранко Аџигогов образложи дека предлогот се однесува на намалување на утврдениот договорен надоместок за Универзитет „Св. Кирил и Методиј“- Медицински факултет - Скопје за здравствени услуги во специјалистичко –  консултативна здравствена заштита во 2025 година, поради тоа што три приватни специјализанти во меѓувреме се вработени.

По даденото образложение, Управниот одбор го прифати предлогот и едногласно донесе

Одлука
за изменување на Одлуката за утврдување на вкупниот договорен надоместок на Универзитет „Св. Кирил и Методиј“- Медицински факултет - Скопје за  здравствени услуги во специјалистичко –  консултативна здравствена заштита во 2025 година

со која се намалува висината на договорниот надоместок за Универзитет „Св. Кирил и Методиј“- Медицински факултет - Скопје за  здравствени услуги во специјалистичко –  консултативна здравствена заштита во 2025 година.

ТОЧКА 14 -  Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2025 година

Директорот Бранко Аџигогов за оваа точка од дневниот ред наведе дека станува збор за затворање на факсимил на носители на тимови поради прекин на работниот однос на носителот во здравствената установа или поради пензионирање на носителот на тимот, при што се намалува вкупниот договорен надоместок за здравствената установа. Притоа нагласи дека во моментот на М2 одјава на носителот на тимот, системот на Фондот истото веднаш го препознава и тимот не може да фактурира здравствени услуги кон Фондот.

По даденото објаснување, Управниот одбор го прифати предлогот и едногласно донесе

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2025 година

со која се намалува висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2025 година.

ТОЧКА 15 - Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година.

Директорот Бранко Аџигогов информираше дека оваа точка од дневниот ред е ист случај како претходната, а дополнително со оваа предлог одлука е опфатена и една приватна здравствена установа која ја променила адресата на седиштето.

По даденото објаснување, Управниот одбор го прифати предлогот и едногласно донесе

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година

со која се намалува висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита од дејностите орална хирургија, ортодонција и протетика за 2025 година.

ТОЧКА 16 - Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година.

Директорот Бранко Аџигогов објасни пред членовите на Управниот одбор дека на почетокот на годината кога се утврдувале договорните надоместоци за здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар, истите се утврдени  врз основа на бројот на тимови. Во тој период имало тимови чиј носител бил на породилно отсуство, при што за тие тимови не е утврден договорен надоместок. По враќање на носителот на тимот од породилно отсуство, потребно е на истиот да му се утврди договорен надоместок, за да може да извршува услуги и истите да ги фактурира кон Фондот.

По даденото објаснување, Управниот одбор го прифати предлогот и едногласно донесе

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година

со која се утврдува висината на вкупниот договорен надоместок на здравствените установи за обезбедени услуги  од областа на лабораториските испитувања во специјалистичко–консултативната здравствена заштита по упат од избран лекар за 2025 година.

· Бранко Азески во 13.30 часот се исклучи од конференциската врска со која беше приклучен на Седумнаесетта седница на Управниот одбор на Фондот, по што Управниот одбор продолжи да работи со кворум од шест члена.

ТОЧКА 17 - Предлог за донесување на Правилник за дополнување на Правилникот за критериумите за склучување договори и начинот на плаќање на здравствените услуги на приватните здравствени установи кои вршат болничка здравствена заштита.

Директорот Бранко Аџигогов го информираше Управниот одбор дека хируршките сали на ЈЗУ УК за кардиохирургија се реновираат и поради тоа извршувањето на планираните хируршки интервенции се одвива во намален број. Поради тоа се предлага измена на Правилникот, односно годишниот план кој опфаќа најмногу 25% од пациентите како здравствени услуги за васкуларна хирургија и дел од интервентна кардиологија во однос со вкупниот број на планирани случаи, на 35%, во исклучителни случаеви.

Д-р Димитар Димитриевски истакна дека Фондот треба да го земе в предвид и ризикот од непотребни интервенции.
Директорот Аџигогов наведе дека во 2026 година Фондот ќе изготви извештај за ДСГ за 2025 година во кој ќе бидат опфатени повторените интервенции.

По дадените објаснувања и дискусијата, Управниот одбор едногласно донесе 

Правилник
за дополнување на Правилникот за критериумите за склучување договори и начинот на плаќање на здравствените услуги на приватните здравствени установи кои вршат болничка здравствена заштита.

со кој се овозможува флексибилност во организацијата и реализацијата на здравствените услуги во услови на орграничен просторен и технички капацитет, со  што се обезбедува навремена, квалитетна и достапна здравствена заштита за сите осигурени лица.

ТОЧКА 18 - Предлог за донесување на Правилник за изменување и дополнување на Правилникот за утврдување начин и методологија за утврдување цени на ортопедски и други помагала.

Директорот Бранко Аџигогов појасни дека предложената измена на Правилникот се однесува на одредба која предвидува ревидирање на цените на ортопедските помагала  врз основа на пониска понудена цена за ист вид на ортопедско или друго помагало, цена утврдена по спроведена постапка за јавна набавка и цена документирана со валидна фискална сметка издадена од праве субјект кој врши промет на мало со ортопедски и други помагала.

По даденото објаснување, Управниот одбор едногласно донесе 

Правилник
за изменување и дополнување на Правилникот за утврдување начин и методологија за утврдување цени на ортопедски и други помагала

со кој се додаваат дополнителни критериуми за утврдување цени на ортопедски и други помагала и се овозможува ревизија на цените на истите со цел обезбедување економичност  и ефикасност при утврдување на референтните цени на ортопедските и другите помагала.

ТОЧКА 19 - Предлог за донесување на Одлука за определување на месечен надоместок за работата на членовите на Управниот одбор на Фондот за здравствено осигурување на Република Северна Македонија.

За оваа точка од дневниот ред Ирена Петковски укажа дека има заклучок донесен на седница на Влада во 2021 година во однос на висината на месечниот надоместок за работата на членовите на управните одбори за институциите од јавниот сектор. Потоа предложи Фондот да се обрати до Владата и да побара информација во врска со месечните надоместоци за работата на членовите на управните одбори за институциите од јавниот сектор.

По даденото укажување, Управниот одбор едногласно донесе 

Заклучок:
· Фондот да побара информација од Владата на Република Северна Македонија во врска висината на  месечните надоместоци за работата на членовите на управните одбор во јавниот сектор.

ТОЧКА 20 - Предлог за изменување на Одлуката за утврдување на договорен надоместок за Македонската академија на науките и уметностите (МАНУ) за лабораториски услуги  од областа на молекуларната биологија и генетско инженерство во РСМ во 2025 година.

Директорот Бранко Аџигогов објасни пред членовите на Управниот одбор дека предлогот се однесува на зголемување на договорниот надоместок за да може генетски испитувања да се прават на товар на Фондот, односно секвенционирање на целосен егзом кај ретки болести со NGS технологија на двајца  и тројца членови од иста фамилија и биоинформатичка ре-анализа на NGS податоци од целосен егзом кај пациенти со ретки болести.

По дадното објаснување, Управниот одбор едногласно донесе 

Одлука
за утврдување на договорен надоместок за Македонската академија на науките и уметностите (МАНУ) за лабораториски услуги  од областа на молекуларната биологија и генетско инженерство во РСМ во 2025 година

со која се зголемува договорниот надоместок за Македонската академија на науките и уметностите (МАНУ) за вршење на генетски испитувања на товар на Фондот за здравствено осигурување.

ТОЧКА 21 - Предлог за измена на договорниот надоместок за 2025 година за здравствените установи кои вршат медицинска рехабилитација како продолжено болничко лекување (бањи).

Директорот Бранко Аџигогов го информираше Управниот одбор дека предлогот е однесува на измена, односно зголемување на договорниот надоместок за „Катлановска бања“, „Дебарски бањи“, „Негорски бањи“ и „Цар Самуил“ согласно расположливите средства на Фондот, заради усогласување на потребите на пациентите и искористување на соодветниот капацитет.

По даденото објаснување, Управниот одбор едногласно донесе 

Одлука
за изменување и дополнување на Одлуката за утврдување договорен надоместок во 2025 година за здравствените установи кои вршат медицинска рехабилитација како продолжено болничко лекување (бањи)

ТОЧКА 22 - Предлог – заклучок за пренамена на условен надоместок за ЈЗУ УК за детски болести.

Директорот Бранко Аџигогов појасни дека клиниката бара во рамките на веќе одбрениот условен надоместок да се вклучат дополнителни генерики и тоа sorafenib, venetoclax  и deferasirox. Со ова барање нема финансиски импликации по Фондот, поради тоа што клиниката целосно не го реализирала условниот надоместок за 2025 година.

По даденото појаснување, Управниот одбор едногласно донесе 

Заклучок за условниот надоместок за ЈЗУ УК за детски болести:
· Се одобрува вклучување на лековите sorafenib, venetoclax  и deferasirox, за потребите на хематолошките и онколошките пациенти во рамките на важечкиот условен надоместок за ЈЗУ УК за детски болести.

Со тоа, дневниот ред беше исцрпен по што претседателот Дритан Даути во 14,00 часот ја заклучи Седумнаесетата седница на Управниот одбор на Фондот.

     Записничар,                                                                Управен одбор/Këshilli drejtues
        Мелиха Рахим                                                                         Претседател/Kryetar,

